2 MILLIÓ ÉVVEL EZELŐTT
Kétmillió évvel ezelőtt a bolygónk egy teljesen más hely volt.
Egy kardfogú tigris: a Smilodon.
Korának rettegett ragadozója.
Útjában egy két méter magas óriás gyilokmadár áll.
Egyik fél sem védtelen……és készen állnak a harcra.
Ez a történet a túlélésért folytatott harcról szól s a dinasztiákról, amelyek
elfoglalták a Földet.
Ez az élet története.
ÉLET A BOLYGÓNKON
NAPJAINKBAN
Ha tudjuk, merre keressük, ma is rálelhetünk az élet kezdetének nyomaira a
bolygónkon.
Ez nem pusztán tengeri ragadozók lakomája.
Inkább ősi vérvonalak találkozója.
Cápák – élő kövületek, melyek jószerivel alig változtak több száz millió év alatt.
Delfinek – lélegző emlősök, akiknek az ősei egykor a szárazföldet járták.
Bálnák – minden idők legnagyobb élőlényei.
Madarak – a világ legnagyobb dinasztiája, a dinoszauruszok utolsó
hírmondói.
E ragadozók mind ugyanarra a prédára vadásznak, ám az eredetük merőben
különbözik.
Bolygónkat ma több mint 10 millió állat- és növényfaj lakja.
Mégis mindössze 1%-át alkotják a valaha élt összes fajnak.
Tekintsünk vissza, és vegyük számba a maradék 99%-ot, melyek nem érték meg a
jelenkort.
Ismerjük meg a legkülönlegesebb történetet: az élet történetét a Földön.
I. FEJEZET AZ ÉLET TÖRVÉNYE
4 MILLIÁRD ÉVVEL EZELŐTT
Az élet hihetetlen gazdagságának is megvolt a kiinduló
pontja.
Az első szikra négymilliárd éve pattant ki.
Bolygónkon, talán egyedüliként, létrejöttek a megfelelő feltételek.
Folyékony víz, a nap energiája és az életet támogató körülmények tökéletes
kombinációja.
A pontos folyamatot elfedte az idő.
Ám a végeredménye egyetlen apró élőlény volt. Egy sejt.
Az utolsó univerzális közös ős.
Tőle származik minden, ami él.
A szerény kezdetektől az életnek még jó pár milliárd évre volt szüksége, hogy
összetettebbé váljon.
450 MILLIÓ ÉVVEL EZELŐTT
Ez először az óceánban sikerült neki.
Ezek a puha testű gerinctelen állatok sok millió éven át uralták a tengereket.
Ám az élet mindig is végtelen háborúban állt.
Dinasztiák emelkedtek fel, s hulltak porba a következők által.
A szárazföldet először a növények hódították meg.
S olyan környezetet alakítottak ki, ahová végül a gerinctelenek is követhették őket.
Ám ők sem uralkodhattak örökké.
Egy új dinasztia lépett a helyükbe.
Ők is a vízből érkeztek.
A kétéltűek.
Újszerű, négy végtagra és gerincre épülő testfelépítésük tartósan sikeres
koncepciónak bizonyult.
Elterjedésüknek csak a víz közelsége szabott határt.
Ám utódaikat már nem korlátozta semmi.
A hüllők.
Szilárd lépteikkel a világ legszárazabb területeit is meghódították.
A történelem során először, globális hatalom született.
Eme korai hüllőkből lett a történelem leghíresebb dinasztiája.
A dinoszauruszoké.
Több mint 150 millió évig uralták a Földet.
Elképesztő változatosságra tettek szert, s uralmuknak mindössze a tragikus
balszerencse vetett véget.
Az ő árnyékukból lépett elő az utolsó nagy vérvonal.
Az emlősöké.
Akik közül egy példátlan módon változtatta meg a bolygónkat.
Ám e dinasztiák négy milliárd éven át tartó váltakozása nem pusztán a szerencse
játéka volt.
Az életet a kezdetektől a ma ismert végtelen változatosságáig tartó útján
ugyanazok a meghatározott alapelvek irányították.
Az élet törvényei.
Az első törvény: az marad fenn, aki a legjobban alkalmazkodik.
Ezek a pillangópeték mind ugyanolyannak tűnnek.
Ám mindegyikük különböző génkombinációval bír, s így mindegyikük teljesen egyedi.
Néhányan a túlélést elősegítő tulajdonságokat kaptak.
Ezek a tulajdonságok nemzedékről nemzedékre öröklődnek majd tovább.
Míg végül az egyik utód olyannyira eltér majd az őseitől, hogy új fajt alkot, mely
jobban alkalmazkodik a környezetéhez.
Ez az evolúció.
Ám nem csak a hernyók fejlődnek.
Ebben az erdőben minden a túlélésért küzd.
Még a növények is.
Ellenállás nélkül a hernyók teljesen felfalnák őket.
Ám ez a növény is alkalmazkodott a túlélés érdekében.
Levelében méreg található…
…Mely mindent megöl, ami elfogyasztja.
Ez a vegyi hadviselés.
Míg csak színre nem lép egy újfajta hernyó, amely képes elfogyasztani még a
mérgező leveleket is, a rajtuk csüngő petékkel együtt.
Válaszképpen egyes pillangók idővel csak üres levelekre rakják a petéiket.
Így biztosítják, hogy utódaik jó esélyekkel indulhassanak.
Ám a növények visszavágnak s a pillangók petéire hasonlító dudorokat növesztenek.
Ezzel elriasztják a nőstény pillangókat.
Az álpeték által kiválasztott édes nektár ráadásul vonzza a hangyákat melyek
felfalják a hernyókat is.
Az alkalmazkodást megkövetelő első törvény hozta létre az élet ma is ismert
változatosságát.
A következő törvény: az alkalmazkodás motorja a versengés.
2 MILLIÓ ÉVVEL EZELŐTT
A legnagyobb versenyt pedig az egy fajból származók vívják.
Egy hím gyilokmadár.
A tópart az ő területe.
Csakhogy nincs egyedül.
Egy fiatalabb hím pályázik a helyére
Az idősebb nem térhet ki a fenyegetés elől.
A fiatal madár nem hátrál.
Neki is szüksége van saját területre.
Rituális bemutató veszi kezdetét.
A felek felmérik egymás erejét.
S közben bemutatják a sajátjukat.
Összehangolt mozgásuk kötött, akár egy tánc.
Melyikük hátrál meg előbb?
Vagy lendül támadásba…?
Egyikük sem alábbvaló, így a harc elkerülhetetlen.
Ám társaságuk akad.
A Smilodon emlősagyának ravaszsága hozzájárult a gyilokmadarak vesztéhez.
A versengés, legyen az fajon belüli vagy fajok közti, az evolúció mozgatórugója.
Ám nem csak a küzdő felek változnak megállás nélkül.
Maga a csatatér is.
Ez vezet el a harmadik törvényhez:
A Föld sosem marad sokáig ugyanolyan.
Ez néha segíti, néha hátráltatja az életet.
A vulkánok mindig is a változás legnagyobb előidézői voltak.
Évezredeken át zajló kitöréseik újra és újra beborították a Föld jókora részét.
A felszabaduló gázok megváltoztatták az éghajlatot, s több bolygószintű, tömeges
kipusztulást idéztek elő.
A világ sosem volt stabil hely.
Néha a tűz uralkodott rajta.
Máskor a jég.
A változás újabb és újabb akadályokat gördített az élet elé:
A savas tengerektől…
…Az elterjedő sivatagokon át…
…A szűnni nem akaró esőzésekig.
Bolygónk négyszer is a kipusztulás szélére sodorta a rajta fejlődő életet.
Minden alkalommal a fajok bő háromnegyede esett áldozatul a kihalásnak.
A Föld kegyetlen világ.
76 MILLÓ ÉVVEL EZELŐTT
Ám akadt egy időszak, amikor a Föld 100 millió éven át változatlan maradt.
Ez tette lehetővé, hogy az élőlények egy csoportja a legnagyobb dinasztiává váljon.
Ez volt a dinoszauruszok kora.
A nyugodt időszak elősegítette tömeges elszaporodásukat.
Ezek a Maiasaurák.
Szelíd növényevők, melyek több ezres csordákat alkotnak.
Nagy számuk biztonságot nyújt és nem csak a felnőttek számára.
Ez az óvatos nőstény a fészkéhez szeretne visszajutni.
A „Maiasaura” annyit tesz: jó anyagyík.
Akár a többi nőstény, ő is a jókora kolónia közepére rakta a fészkét.
Hogy elérje, át kell vágnia a többi védelmező anyaállat alkotta labirintuson.
Miközben az egyiket kerülgeti, túl közel megy egy másikhoz.
Végre elér a saját fészkéhez.
Fiókáit madarakhoz hasonló módon eteti.
Még hosszú hónapokon át óvja őket a fészekben, míg elég nagyok nem lesznek,
hogy a csordával tarthassanak.
A Föld nem csak nagy számú dinoszauruszt volt képes eltartani, de a
stabilitás rengeteg különböző fajt is életre hívott.
A Triceratops nem hasonlít a védtelen Maiasaurára.
Öt tonnás súlyával és három szarvával komoly védelem birtokában van.
Egy olyan korhoz alkalmazkodott, ahol a legjobb védekezés a támadás.
A párzási időszak közeledtével jó formába kell kerülnie.
Ehhez pedig a legjobb élelmet kell felkutatnia.
Ám eközben messzire vándorol a csordától.
S túl közel az erdő széléhez.
Jó oka van a nyugtalanságra.
Nem ő az egyetlen óriás itt az erdőben.
Íme, a Tyrannosaurus Rex.
A tökéletes ragadozó.
Két kicsinye kíséri.
A fiatalok fürgébbek az anyjuknál.
Egy csapatként dolgoznak.
A Triceratops szembeszállhat a fiatalokkal, ám a felnőtt egyeddel nem.
Csak a falka ereje védheti meg.
Tagjai védőfalat alkotnak.
Még a világ legnagyobb ragadozója is tudja, mikor kell visszavonulni.
Nem úgy, mint a fiatal hím.
66,04 MILLIÓ ÉVVEL EZELŐTT
Ma is a dinoszauruszok uralnák a bolygót, ha a körülmények változatlanok maradnak.
Ám minden megváltozott, s mindössze egyetlen nap alatt.
Egy Mount Everest-méretű aszteroida a puskagolyó sebességének húszszorosával
csapódott a Földbe.
Nyomán 20 kilométer mély, 180 kilométer széles kráter keletkezett.
A láncreakció az egész földet feldúlta.
A hatalmas kráterből emelkedett fel az igazi gyilkos.
A forró hamu- és törmelékfelhő több száz kilométer vastag takarója, mely
beborította a bolygót.
A felhő eltakarta a napot, s jószerivel az összes dinoszauruszt
kiirtotta.
S velük a földi élet háromnegyedét.
A pusztítás az egész bolygóra kiterjedt.
Ez volt a világ ötödik tömeges kihalása.
Ám akadtak túlélők.
S e túlélők közül kerültek ki a ma is élő fajok ősei.
A dinoszauruszok közül csak a madarak maradtak.
Ma több mint 10 000 fajuk létezik…
…A föld minden szegletében.
Ám a madarak nem egyedüliként örökölték a földet.
A hamvakból egy új dinasztia emelkedett ki.
Az emlősök.
A dinoszauruszok korában mindössze lábjegyzetként szerepeltek.
Az aszteroida nélkül e túlélők egyike sem válhatott volna uralkodóvá.
A tömeges kihalás nyomában az élet új hulláma terjedt el a földön, a maga
káprázatos változatosságában.
Képviselői mind alkalmazkodtak az új kihívásokhoz.
Hogy megvédjék és felneveljék az utódaikat, hogy élelmet találjanak és
szaporodjanak.
A történet szereplői lecserélődtek, de a lényeg nem változott.
A víz és a nap energiája ma is úgy tartja fent az életet, mint az évmilliárdok során
bármikor.
S az élet törvényei ma is érvényesek.
Csak a legjobban alkalmazkodó marad fenn.
A versengés az evolúció mozgatórugója.
A gyorsan változó bolygó pedig káoszt teremt.
Ezek a törvények határozzák meg az újabb dinasztiák felemelkedését és
bukását.
Minden egyes ma is élő szervezet családfája négy milliárd évre nyúlik
vissza.
Miközben alig van remény a túlélésre.
A valaha élt összes faj 99%-a mára kipusztult.
A ma ismert életet a túlélők 1%-a adja.
Sorozatunk az élet történetének legfontosabb mérföldköveit veszi számba.
Az emlősök világuralomra emelkedésétől…… a madarak őseinek első szárnypróbálgatásain
át…
…A keményhéjú tojások kialakulásáig, mely elhozta a dinoszauruszok felemelkedését.
Nem feledve a pillanatot sem, amikor az állatok először léptek a szárazföldre.
A következő részben visszautazunk az élet eredetéhez, az óceánba.
S tanúi lehetünk a túlélésért folytatott első harcoknak csodálatos
bolygónkon.